Christen-Ruimtevaarder Gaan Nagmaal In die Buitenste Ruimte Vier - Joy! Digital
Christen-Ruimtevaarder Gaan Nagmaal In die Buitenste Ruimte Vier
Deur CIp.nl redaksie
Nagmaal in die buitenste ruimte, dit is wat Victor Glover beplan om te doen. Die Christen-ruimtevaarder gaan vir ses maande in die ruimte werk. Glover gaan sy Bybel en nagmaalbeker saam neem,
CBN News het met die ruimtevaarder gesels voordat hy op 16 November na die internasionale ruimtestasie vertrek het. "Ek wil die gawes wat God my gegee het, gebruik om my goed van my taak te kwyt by die ruimtestasie," het Glover gesê.
Dit is indrukwekkend hoe die ruimtevaarder oor sy geloof getuig. "God het my met baie gawes geseën, onder meer hierdie lewe, maar ook my vrou en ons verhouding met mekaar. Ons is 'n hegte eenheid en dankbaar vir ons groeiende gesin van vier dogters."
"Ek het baie werk om te doen en soms laat dit jou perspektief verloor. Ek sien uit daarna uit om deur die venster van die ruimtestasie te kyk en die oomblik in te neem," het Glover oor sy reis gesê. "Ek het nagmaalbekers en 'n Bybel na die ruimteskip laat stuur. Ons het gelukkig 'n baie goeie internetverbinding, dus sal ek voortgaan om virtuele kerkdienste by te woon, my Bybel te lees en te bid."
Hy het ook gereageer op die huidige onrus in sy vaderland, Amerika. "Ons moet op God vertrou en leer om op mekaar te steun en mekaar aan te moedig." Glover hoop dat mense hulle tot God sal wend in moeilike tye. "Daar is soveel eenvoudige lesse in die Bybel. Wees lief vir God bo alles, hou op 'n gesonde manier van jouself en hê jou naaste lief soos jy jouself liefhet. As ons almal dit doen, sou soveel probleme in hierdie wêreld wat uit verdeeldheid voortspruit, opgelos word."